Document ID: /roh_data/filtered/fineweb-2-filterrobots_roh.jsonl.gz/50705

Il dretg da lantschar ina iniziativa na datti betg mo sin plaun federal, mabain er sin plaun chantunal e communal. La glista da las fatschentas, tar las qualas i po vegnir lantschada ina iniziativa dal pievel sin plaun chantunal e communal, è savens pli lunga che quella sin plaun federal. Sin plaun federal po numnadamain vegnir midada mo la Constituziun federala cun ina iniziativa dal pievel. Plirs chantuns han percunter l'iniziativa legislativa. Cun quella po vegnir pretendida l'introducziun d'ina nova lescha u la midada d'ina lescha vertenta. Ch'ina lescha vegnia midada, po vegnir pretendì mo en in pèr chantuns, e quai cun in'uschenumnada iniziativa legislativa.